**ЕФЕКТИВНА КОМУНИКАЦИЯ В ДИГИТАЛНАТА СРЕДА**

**Съвместна следдипломна специализация на Факултета по журналистика и масова комуникация, Факултета по начална и предучилищна педагогика и Факултета по класически и нови филологии**

**Срок за записване: 14. 11. 2016 г.**

**Ръководител на курса:** проф. д-р Лилия Райчева

Обучението е насочено към всички, които желаят да прилагат ефективната комуникация в професионалната си практика - учители, преподаватели, психолози в училища и в детски центрове, управленски състав, журналисти и продуценти на образователни програми, медийни специалисти и др. То е подходящо както за хора с дългогодишна практика, така и за такива, които са в началото на своята кариера.

В рамките на програмата обучаващите ще получат възможност да се запознаят с теорията и практиката на ефективната междуличностна и интеркултурна комуникация, с начините за интерактивно представяне на информация и с принципите на управление на комуникационния процес, чрез използването на съвременните дигитални екранни медии. Обучението дава знания и умения за това как различните типове образователни дейности и методи могат да бъдат резултатно прилагани от обучителя, при това с активното желание и участие на обучаемите. В този смисъл предлаганата програма съдейства за изграждане на силни положителни нагласи относно преимуществата и ползата от интерактивната комуникация като ключов елемент от образователния процес.

Програмата е основана на прилагането най-новите дигитални и информационнни технологии и мултимедийни платформи за нуждите на обучение и комуникация. Заложените в нея практически упражнения по медийна и информационна грамотност помагат на участниците непрестанно да усъвършенстват и доразвиват съществуващите си умения за достъп, разбиране, създаване и критична оценка на различни видове медии и медийно съдържание.

Партньори в настоящата следдипломна квалификация са Факултетът по журналистика и масова комуникация, Факултетът по класически и нови филологии и Факултетът по начална и предучилищна педагогика на Софийския университет „Св. Кл. Охридски“.
[**Програма на курса**](https://www.uni-sofia.bg/index.php/bul/content/download/164298/1163822/version/1/file/Ef_com.doc)

**Изисквания към участниците:** висше или средно образование, основна компютърна и езикова грамотност.

**Продължителност:** 96 часа

**Свидетелство:** За следдипломна квалификация от СУ „Св. Климент Охридски”

**Форма на изпити:** курсов проект и тест

**Цена:** 450 лв.

**Минимален брой участници:** 10

**Времетраене**- 4 месеца от старта на курса по 4 дни в месеца по 6 часа на ден

При набиране на минималния брой участници курсът започва най-рано на 21.11.2016 г.